**ამბროლაურის მუნიციპალიტეტის მეორე მოწვევის საკრებულოს**

**მეთექვსმეტე მორიგი სხდომის**

**ო ქ მ ი №13**

*ქ. ამბროლაური, ბრატისლავა რაჭის ქ. N11 29 ივნისი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეთექვსმეტე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, დავით გოგსაძე, პაატა მაჭანკალაძე, ქრისტინე კობახიძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის თანამშრომლები ირაკლი კობახიძე, ნათია კობახიძე, მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსი მიხეილ დალაქიშვილი, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს და საკრებულოს წევრს ქრისტინე კობახიძეს მიულოცა დაბადების დღე. საკრებულოს თავმჯდომარემ, ასლან საგანელიძემ სხდომის დამსწრე წევრებს წარუდგინა მორიგი სხდომის, გეგმიური საკითხები და აღნიშნა, რომ მუნიციპალიტეტის მერი კანონმდებლობის შესაბამისად ინიცირებით წარმოადგენს დამატებით საკითხს.

ზვიად მხეიძემ მიესალმა საკრებულოს წევრებს, ქრისტინე კობახიძეს მიულოცა დაბადების დღე და აღნიშნა, რომ გაიზარდა შემოსავლები, რომელიც უნდა აისახოს, გადანაწილდეს და წარმოდგენილ იქნეს ბიუჯეტის ცვლილების პროექტის სახით განსახილველად.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:25; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტში ,,სოფლის მხარდაჭერის პროგრამით დაფინანსებული პროექტების მიმდინარეობის შესახებ

*მომხსენებელი ერეკლე დოხნაძე - ამბროლაურის მუნიციპალიტეტის მერიის პირველადი სტრუქტურული ერთეულის სივრცითი მოწყობისა და ინფრასტრუქტურის სამსახურის უფროსი*

1. ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსის ანგარიში 2022 წლის 01 იანვრიდან 01 ივნისამდე გაწეული საქმიანობის შესახებ

*მომხსენებელი მიხეილ დალაქიშვილი - ამბროლაურის მუნიციპალიტეტის მერიის პირველადი სტრუქტურული ერთეულის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსი*

1. ამბროლაურის მუნიციპალიტეტის მეორე მოწვევის საკრებულოს 2022 წლის მესამე კვარტლის სამუშაო გეგმის განხილვა

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ნათია კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის საბიუჯეტო განყოფილების უფროსი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის სივრცითი მოწყობისა და ინფრასტრუქტურის სამსახურის უფროსის ერეკლე დოხნაძის მოხსენება ამბროლაურის მუნიციპალიტეტში ,,სოფლის მხარდაჭერის პროგრამით დაფინანსებული პროექტების მიმდინარეობის შესახებ

*ანგარიში თან ერთვის*

ერეკლე დოხნაძემ ისაუბრა სოფლის პროექტების შერჩევის , კრებების ჩატარების, მოსახლეობის მიერ გადაწყვეტილების მიღების, პროექტებში კორექტირების პროცესების თაობაზე. აღნიშნა, რომ მიმდინარეობს ხელშეკრულებების გაფორმება, უამიდობის, პროექტების გაერთიანების და მასალების შეძენის პრობლემების გამო მოხდა შეფერხება.

ზვიად მხეიძემ აღნიშნა, რომ სოფლის პროექტების შესყიდვა ხდება გამარტივებული შესყიდვით, შეფერხდა ხელშეკრულებების გაფორმება გამარტივებული შესყიდვის გაფორმებაზე თანხმობის მიღების გამო.

ერეკლე დოხნაძემ აღნიშნა, რომ მომავალ კვირაში ყველა ხელშეკრულების გაფორმება დასრულდება.

საკრებულოს თავმჯდომარემ, სხდომის თავმჯდომარემ, ასლან საგანელიძემ აღნიშნა, რომ საკითხის შეფასება არ მოხდება. ეს საკითხი მოსმენილ იქნება საკრებულოს სხდომაზე სოფლის მხარდაჭერის პროგრამით დაფინანსებული პროექტების მიმდინარეობის მდგომარეობის გაცნობის და მონიტორინგის მიზნით.

სხდომა დატოვა და კენჭისყრაში მონაწილეობა არ მიიღო ამირან ლომთაძემ და ბაქარ გობეჯიშვილმა.

1. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსის მიხეილ დალაქიშვილის ანგარიში 2022 წლის 01 იანვრიდან 01 ივნისამდე გაწეული საქმიანობის შესახებ

*ანგარიში თან ერთვის*

მიხეილ დალაქიშვილმა ისაუბრა სამსახურის სტრუქტურაზე, სამსახურის უფლება-მოვალეობებზე და ვალდებულებებზე, იმ სფეროების თაობაზე, რომელი მიმართულებითაც სამსახურს მომზადებული და დამტკიცებული აქვს მუნიციპალური პროგრამები, გაწეულ მუშაობაზე, ჩატარებულ ღონისძიებებზე, პროგრამების განსახორციელებლად, კანონმდებლობის და პროგრამის ფარგლებში დღემდე ჩატარებულ სამუშაოებზე, სამსახურის ბიუჯეტზე და უკვე ათვისებულ ხარჯებზე.

ასლან საგანელიძემ აღნიშნა, რომ ანგარიში განხილულია საკრებულოს კომისიის მორიგ სხდომებზე. სამსახური მოწოდების სიმაღლეზეა და წარმატებით ართმევს თავს დაკისრებულ მოვალეობებს.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსის 2022 წლის 01 იანვრიდან 01 ივნისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:23; წინააღმდეგი: 0;

**გადაწყვიტეს:** ამბროლაურის მუნიციპალიტეტის მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის უფროსის 2022 წლის 01 იანვრიდან 01 ივნისამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს 2022 წლის მესამე კვარტლის სამუშაო გეგმის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლან საგანელიძემ აღნიშნა, რომ საკრებულოს წარმოდგენილი გეგმა შემუშავებულია საკრებულოს კომისიის გეგმების შესაბამისად, რომელიც განხილული იყო ბიუროს სხდომაზე მერიის შესაბამის სტრუქტურული ერთეულის ხელმძღვანელების მონაწილეობით. საფინანსო სამსახურის ხელმძღვანელის წინადადების შესაბამისად მოხდა ცვლილება კომისიის გეგმებში, ასევე შესაბამისად საკრებულოს გემაში. ცვლილებით არის წარმოდგენილი საკრებულოს სხდომაზე საკრებულოს გეგმა დასამტკიცებლად.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მეორე მოწვევის საკრებულოს 2022 წლის მესამე კვარტლის სამუშაო გეგმის დამტკიცების საკითხს.

კენჭის ყრის შედეგად მომხრე:23; წინააღმდეგი: 0;

**გადაწყვიტეს:** დამტკიცდეს ამბროლაურის მუნიციპალიტეტის მეორე მოწვევის საკრებულოს 2022 წლის მესამე კვარტლის სამუშაო გეგმა.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*პროექტი თან ერთვის*

ზვიად მხეიძემ აღნიშნა, რომ სტიქიის გამო საჭირო გახდა გზის მოვლა-შენახვის მუხლში თანხების დამატება, მიმდინარეობდა გზების შეკეთება, მაგრამ საჭიროებს უკვე კაპიტალურ შეკეთებას. მან საკრებულოს წარუდგინა ის მიმართულებები, რომლებზეც გადანაწილდება თანხები, კერძოდ თანხები გადანაწილდება: გზების, წყლის სიტემების მოვლა შენახვაზე, საბავშვო ბაღების კვების დასაფინანსებლად, საწვავის ფასების მატების გამო დასუფთავების სამსახურის საწვავის ხარჯის დასაფინანსებლად, ახალი ტურისტული ბილიკების მოკვლევის მიზნით ტურისტული ცენტრის ხარჯების დასაფინანსებლად. მან აღნიშნა, რომ ბევრი საჭიროება, რომლის დაფინანსებაზე ეტაპობრივად უნდა ვიზრუნოთ.

სოსო ჭელიძემ დასვა შეკითხვა არ არის საშუალება რომ ახალი ტრანსპორტის შესაძენად თანხები აისახოს ბიუჯეტში?

ზვიად მხეიძემ განმარტა, რომ ახალი ტრანსპორტი გვესაჭიროება სხვადასხვა მიმართულებით, რომლის შეძენაზე უნდა ვიზრუნოთ და მიმდინარებს მოკვლევა.

ასლან საგანელიძემ აღნიშნა, რომ ცვლილებით წარმოდგენილი ყველა მიმართულების დაფინანსება საშური საქმეა და დასაფინანსებელია.

ქრისტინე კობახიძემ ისაუბრა ქალაქის ბავშვების რაოდენობის მატებაზე და ჯგუფებში გადამეტებულ ბავშვთა რაოდენობაზე. ხომ არ არის საჭირო ვიზრუნოთ ახალი ბაღი მშენებლობაზე?

ზვიად მხეიძემ აღნიშნა, რომ მუნიციპალიტეტს აქვს ახალი საბავშვო ბაღის პროექტი, დაკვირვების და თანხების მოძიების შედეგად მუნიციპალიტეტი მიიღებს გადაწყვეტილებას ახალი საბავშვო ბაღის აშენების საკითხზე.

ასლან საგანელიძემ აღნიშნა სასურველია სოფლის მაცხოვრებლები დაუბრუნდნენ სოფლის საბავშვო ბაღებს და ყველაფერი დარეგულირდება, ეს საკითხი ყველასგან ერთობლივად დასამუშავებელია, თუ ეს საკითხი მოგვარდება ქალაქის ბაღში სტანდარტის შეუსაბამო დარღვევები არ იქნება. ყველა ბაღის ინფრასტრუქტურა მოწესრიგებულია და კარგად არის აღჭურვილი.

ანა გურგენიძემ აღნიშნა, რომ სოფელ ჭელიაღელის ბაღში არ არის მრავალფეროვანი სათამაშოები და სხვადასხვა სამუშაო მასალები, რის გამოც ხშირად ქალაქის საბავშვო ბაღს ვირჩევთ მშობლები.

ასლან საგანელიძემ და ზვიად მხეიძემ აღნიშნეს, რომ სამომავლოდ უნდა ვიზრუნოთ ყველა საბავშვო ბაღის სათანადოდ აღჭურვაზე.

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილება დამტკიცდეს.

სხდომის ოქმს სხდომის [აუდიო ჩანაწერი CD დისკზე](29.06.2022წ..aac) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე